Idher høgburnan herra oc førsta herra Albrict, mædh Gudz nadh Sweya oc Gøta konung, helsom wi Byorn, af sama nadh biscoper, oc capitulum i Abo mædh ware kærlikæ tiænist oc mædh allo thy godho wi formaghom. Fore thæn sculdh at almoghin aff Österlandom meenlika, badhe frælzsis mæn oc bönder, sændo til oss ena nempd, badhe saman frelzsis mæn oc bönder, aff landz thingeno oc loto oss forscriua at the hafdho widhertalaz oc saman warit for æn wi hem komom oc taladho vm en godhan forstandnan man, ther landene ware rætter til laghman. Nw thæssen sama næmpd, som landit aff thingeno i Abo til oss sænde, saghde alle mædh enne röst, at the hafdhen bidhit Jæppa Dyækn oc waro honum thæs aseande mædh fulbordh oc sampthykto radhe aldra thera, at han wilde landzsins laghman wara, oc badho oss innerlika, at wi wildom thøm fornæmpda Jæppa warn godh wilia oc fulbordh ther til gifua mædh thöm, oc saghde oss thæssen sama næmpd, badhe frelzsis mæn oc bönder, a thera sannind, at the engin man nyttaren ælla ganglikaren wisten landeno i thessom ærendom, hwilkin bæst weet landzsins sidhwænio oc thera maght oc hwad thöm nyttast oc iæmpnast koma ma; oc sighia the wisselika, at thöm ware engin annar man bætre rætter til thætta æmbite oc mena ey ia sighia wilia til nokom annan man, vm thæt wara ma mædh idhre nadh oc godhwilia. Thætta ærende woghom wi mællan oss badhe mædh klerkom oc lækmannom oc hafuom ranzsakat oc thænkt landzsins bæsta oc bestand, thyke oss allom thæn fornæmpda Jæppa nyttastan oc bæst falnan wara til laghman oc thy æmbiteno hær i landeno forestanda; thy bidhiom wi idher, kæræ herra, mædh ware kærlike thiænist at i for landzsins thiænist sculdh oc kærlek vnne thöm sama Jæppa idhan godhwilia oc nadh til thætta laghmans döme fore landzsins bestand oc gagn sculdh, som oss höghelika hopas til idher, at i gerna wilin göra, swasom i oss oc saght hafuen fore wara ödhmyuka bön oc kærlika thiænist sculdh. Gudh wari mædh idher ewerdelika. Scriptum Abo anno Domini m ccc lxxx sexto in crastino beati Dionisii sociorumque eius, nostris sub sigillis.